Mirepoix

Mirepoix er det franske ordet for en blanding av oppkuttet løk, gulrot og selleri. I fransk kokekunst brukes denne blandingen som basis i svært mange retter, for eksempel supper, gryteretter og sauser. 

Mirepoix brukes dessuten som ingrediens ved tillaging av kjøttkraft, demiglace og buljong (bouillon). 
Tradisjonelt er forholdet mellom løk, gulrot og selleri 2:1:1, og til en kjøttkraft brukes forholdet 10:1 mellom kjøttben og mirepoix. 

Ordet er en vanlig del av terminologien til profesjonelle kokker i Norge.

Blandingen er oppkalt etter Charles Pierre Gaston de Lévis-Lomagne, hertug av byen Mirepoix (1699–1757), som var den første som det er kjent benyttet dette.Anna Maria Wehinger (forf.), Susanne Neier (utg.): Dornbirner Kochbuch. Köstlichkeiten der Vorarlberger Küche. BoD, Norderstedt 2008, ISBN 978-38370-4716-5, s. 285, 296 (i Google Books).

Referanser

Kategori:Matingredienser